OzLabs/hebrew-wiki-articles huggingface dataset:
קרסון הואיי-יו

קרסון הוּאֵיי-יוֹ (באנגלית: Carson Huey-You; נולד ביולי 2002) הוא ילד פלא והאדם הצעיר ביותר שסיים תואר אוניברסיטאי במדינת טקסס ובין הצעירים בעולם. הוא סיים את לימודיו באוניברסיטה הנוצרית של טקסס ב-13 במאי 2017 עם תואר ראשון ראשי בפיזיקה ותארים משניים בסינית מנדרינית ובמתמטיקה בגיל 14. הוא סיים תואר שני בפיזיקה קוונטית בגיל 17, בסוף 2019, והמשיך ללימודי דוקטורט.

כבר מגיל צעיר הפגין יכולות יוצאות דופן כאשר בגיל שנתיים כבר ידע לקרוא באופן שוטף ובגיל שלוש החל פותר בעיות חשבוניות. הוא סיים את תוכנית הלימודים הרגילה של בית הספר התיכון בהצטיינות בגיל 10, וקיבל ציון 1770 במבחני ה-SAT לקראת לימודיו באוניברסיטה.

אחיו הקטן, קנן, גם הוא ילד פלא, החל תואר באסטרונומיה בגיל 12.

אמו, שלה הכשרה מקצועית בתחום החינוך לגיל הרך, לימדה אותו בעצמה בבית עד גיל 5.

== הערות שוליים ==

קטגוריה:אפרו-אמריקאים
קטגוריה:אמריקאים ממוצא סיני
קטגוריה:ילדי פלא
קטגוריה:בוגרי האוניברסיטה הנוצרית של טקסס
קטגוריה:אמריקאים שנולדו ב-2002
יחסי הרשות הפלסטינית – קטר

יחסי הרשות הפלסטינית–קטר הם יחסי החוץ בין הרשות הפלסטינית וקטר.

== סקירה כללית ==
ב-23 באוקטובר 2012, ביקר האמיר חמד בן ח'ליפה אאל ת'אני בעזה. הוא היה מנהיג המדינה הראשון שביקר בעזה לאחר עליית החמאס לשלטון ברצועה ב-2007.

ביולי 2014 במהלך מבצע צוק איתן, האשים שר החוץ הישראלי אביגדור ליברמן את קטר בכך שהיא מחבלת יחד עם טורקיה במאמצים המצריים להשיג הפסקת אש.

במאי 2017 אמיר קטר, שייח תמים בן חמד אל ת'אני, צוטט ברשת "אל-ערבייה" באומרו כי יחסי קטר וישראל "טובים", וכי הוא נחוש לעזור לתווך הסכם שלום בין ישראל לפלסטינים. לאחר פרסום ההתבטאויות סוכנות הידיעות הרשמית הקטרית פרסמה כי אתר הסוכנות נפרץ וכי הופץ פרסום שקרי שיוחס לאמיר. בהמשך אותה שנה הסתייע הלובי למען קטר, הפועל בארצות הברית, בחוות דעתו של המזרחן הישראלי שמעון שפירא, שכתב לקונגרס:

בשנת 2018 החלה עבודת הוועדה הקטרית לשיקום רצועת עזה, מדיניות קטרית אשר בבמסגרתה מועברים מענקים כספיים מקטר לרצועת עזה באישורה של מדינת ישראל. הכסף מועבר בפעימות, ובכל פעימה מועברים במזוודות 15–40 מיליון דולר במזומן. במאי 2019, מיד לאחר שנורו לעבר ישראל 700 רקטות ו-4 אזרחים נהרגו, אישרה ישראל את העברת 180 מיליון דולר לרצועה. בכירים פלסטינים מחו על העברות הכספים, וטענו כי הם מחזקים את כוח החמאס, מבססים את הפילוג הפלסטיני ומחזקים את כוחן של ארצות הברית וישראל.

באוגוסט 2020 לאחר שאיחוד האמירויות הערביות הכריזה כי בכוונתה לחתום על הסכם נרמול יחסים עם ישראל אמרה עוזרת שר החוץ הקטרי כי "דוחא לא תצטרף לשכנותיה ברכבת הנורמליזציה ותיחפז לכונן יחסים דיפלומטיים עם ישראל, עד שיושלם פתרון הסכסוך עם הפלסטינים".

== נציגויות דיפלומטיות ==
* הרשות הפלסטינית מחזיקה בקטר שגרירות בדוחא.
* קטר מחזיקה ברשות הפלסטינית נציגות בעזה.

==הערות שוליים==
אנקה פון דר ליפה

אנקה פון דר ליפה (בנורווגית: Anneke von der Lippe; נולדה ב-22 ביולי 1964) היא שחקנית נורווגית, שהייתה השחקנית הנורווגית הראשונה - והנורדית - שזכתה בפרס אמי הבינלאומי.<ref>[http://www.nordiskfilmogtvfond.com/index.php/news/stories/norway-wins-first-ever-acting-international-emmy/ Norway Wins First Ever Acting International Emmy]</ref>

== ביוגרפיה ==
היא בוגרת האקדמיה הלאומית הנורווגית לתיאטרון מ-1988, ומאז עבדה הן ב-Det Norske Teatret (התיאטרון הנורווגי) וב-Nationaltheatret (התיאטרון הלאומי), בתפקידים כמו נורה במחזה מאת הנריק איבסן "בית בובות:, מסג'ה ב"שלוש אחיות" מאת אנטון צ'כוב וכגוונדולן פיירפקס במחזה מאת אוסקר ויילד "חשיבותה של רצינות".<ref name="Nationalteateret"></ref>

היא זכתה בפרס אמנדה – פרס הקולנוע הנורווגי – בקטגוריית השחקנית הטובה פעמיים: על תפקידה בסרט Krigerens hjerte ב-1992, ועל הסרט "Over stork og stein" ו"פאן" ב-1995. היא נבחרה לאחת הכוכבות הגדולות של הקולנוע האירופי בשנת 1998.<ref></ref> בשנת 2005 היא הייתה, כשחקנית הנורווגית הראשונה אי פעם, מועמדת לפרס אמי הבינלאומי על תפקידה בדרמת הטלוויזיה Ved kongens bord.

בשנת 2015 אנקה זכתה בפרס אמי הבינלאומי על תפקידה בדרמת הטלוויזיה NRK Øyevitne<ref></ref> וב-2021 הופיעה בסדרה "אזהרת מסע", שהופקה בשיתוף פעולה עם HOT עבור נטפליקס.

בשנת 2022 שיחקה בסרט המפלצות "טרול" מבית נטפליקס; בדמותה של ראש ממשלת נורווגיה בריט מוברג.

פון דר ליפה גרה באוסלו, נשואה לבמאי מורטן קרנר, עם שני ילדים.<ref></ref>

== פילמוגרפיה נבחרת ==
* לב הלוחם (1992)
* Flaggermusvinger (1992)
* Over stork og stein (1994)
* פאן (1995)
* רק עננים מזיזים את הכוכבים (1998)
* ברברה (1997)
* Misery Harbour (1999)
* ליים (2001)
* טריגר (2006)
* Homesick (2015)
* En affære (2018)
* טרול (2022)

=== טלוויזיה ===
* Ved Kongens bord (2005)
* Øyevitne (2014)
* מרתה ופרנקלין (2020)
* אזהרת מסע (2021)

== קישורים חיצוניים ==

* [https://web.archive.org/web/20070928035442/http://www.nationaltheatret.no/wip4/?module=Articles;action=Article.publicShow;id=315;templatefolderid=231 ביוגרפיה של אנקה פון דר ליפה], באתר Nationaltheateret
* [http://www.dagbladet.no/magasinet/2008/02/23/527723.html ראיון], בעיתון דאגבלאט

== הערות שוליים ==

קטגוריה:זוכי פרס אמי הבין-לאומי: שחקנית
קטגוריה:זוכי פרס אמי הבין-לאומי: שחקן
קטגוריה:שחקניות קולנוע וטלוויזיה נורווגיות
קטגוריה:שחקניות תיאטרון נורווגיות
קטגוריה:ילידות 1964
ברומא התנהג כרומאי

הפתגם מיוחס ל[[פילוסוף והתאולוג הנוצרי אוגוסטינוס (ציור מאת ג'רארד סגרס )]]
ברומא התנהג כרומאי<ref name="Oxford D P"></ref> (בלטינית: sī fuerīs Rōmae, Rōmānō vīvitō mōre; sī fuerīs alibī, vīvitō sīcut ibī, מקוצר לעיתים קרובות כשאתה ברומא...<ref name="Oxford D WO"></ref>), הוא פתגם המיוחס לקדוש הנוצרי אוגוסטינוס. משמעות הביטוי היא כי רצוי לעקוב אחר המוסכמות של האזור בו אתה גר או מבקר.

== מקור הפתגם ==
סנט מוניקה ובנה, סנט אוגוסטין, גילו כי מנהג רומא הוא שיש לצום ביום שבת, שם תכננו לבקר. אך הם לא היו רגילים לכך בעיר מגורם במילאנו. כשהתייעצו עם סנט אמברוז אמר: "כשאני כאן (במילאנו) אני לא צם בשבת, כשאני ברומא אני צם בשבת." מיוחס כי תשובה זו הביאה לאמירה "כאשר ברומא, עשה כפי שעושים הרומאים".<ref name="Antiquity of Proverbs"></ref><ref name="D P&F"></ref>

==משמעות==
כוונת הביטוי היא שהנימוס מחייב אדם המגיע למקום חדש, לשים לב להתנהג על פי מנהג המקום – גם כשהדברים זרים או לא מובנים לו.

==מקבילות לפתגם==
ביטוי דומה מופיע בתרבויות ושפות רבות. בשפות רבות, בצרפתית: "כשנמצאים בין זאבים צריך ליילל", ובסוואהילית: "כשאתה מסתובב בין אנשים שתומי עין, עצום עין אחת".<ref></ref>

== אזלת לקרתא הלך בנימוסיה ==
פתגם זהה הוא: אֲזַלְתְּ לְקַרְתָּא הַלֵּךְ בְּנִימוּסֶיָה או עַלְתְּ לְקַרְתָּא הַלֵּךְ בְּנִימוּסֶיָה, המוזכר בשמות רבה<ref></ref> לגבי משה רבנו שעלה לשמיים ולא אכל לחם מכיוון שהמלאכים גם לא אוכלים.

==ראו גם==
*נימוסים

== הערות שוליים ==

קטגוריה:מילים וביטויים בלטינית
קטגוריה:נימוסים
יוגב אופיר

יוגב אופיר (נולד ב-1992 במושב אביגדור) הוא חייל צה"ל לשעבר, שהיה לוחם בחטיבת הנח"ל במבצע צוק איתן. מעוטר בצל"ש הרמטכ"ל על לחימתו במבצע צוק איתן.

=== מבצע צוק איתן ===
ב-25 ביולי 2014 במהלך מבצע צוק איתן לחם אופיר במסגרת גדוד 931 בפיקוד שרון אסמן של חטיבת הנח"ל יחד עם גדוד 601 של חיל ההנדסה, כנגד מחבלי חמאס בעיר בית חאנון. הכוח קיבל פקודה לחשוף מנהרת לחימה שחדרה לשטח ישראל ולהשמיד אותה. כוח של 14 חיילים בפיקוד מפקד הפלוגה המבצעית התכונן להניח מטען צפע חי"ר על מנת לטהר את הסמטה שאליה עתידים להיכנס כוחות בהמשך הקרב. במהלך ההכנות נורו 2 טילים נגד טנקים מסוג RPG לעבר הכוח ולוחם אחד נהרג ושני לוחמים נפצעו מפגיעה של הטיל ומהתפוצצות מטען הצפע חי"ר. אופיר שהיה בבית סמוך יצא יחד עם סגן מפקד הפלוגה והקשר שלו לחלץ ולהגן על הנפגעים. אופיר ירה מנשקו האישי והטיל רימונים מהאפוד שלו ובהמשך מהתחמושת של החיילים הפצועים. לאחר שחילץ 2 חיילים חזר פעם נוספת על מנת לחלץ. רגע לפני שנכנס לחצר התפוצץ מטען שהדף אותו לאחור. לאחר שהתרומם זיהה מחבלים שנכנסים לחצר ירה ממקלע מסוג נגב לעברם ובכך סיכל חטיפה של חיילים. לאחר מכן מפקד הפלוגה נתן לו מטול רימונים והוא יצא פעם נוספת וירה רימונים לעבר חלונות שבהם היו ככל הנראה מחבלי חמאס. בשלב זה חש שנפצע ודם רב זורם מפגיעה בראש ובגב. אופיר פינה את עצמו לעבר תחנת איסוף נפגעים ופונה לבית החולים.

על לחימתו בקרב הוענק לו צל"ש הרמטכ"ל על ידי רב-אלוף בני גנץ.

== קישורים חיצוניים ==
* 
* 

קטגוריה:מעוטרי צל"ש הרמטכ"ל במבצע צוק איתן
קטגוריה:חיילי חטיבת הנח"ל
קטגוריה:ישראלים שנולדו ב-1992
קטגוריה:אביגדור: אישים
אנדראה ברנצן

אנדראה ברנצן (בנורווגית: Andrea Berntzen; נולדה ב-25 בפברואר 1998) היא שחקנית קולנוע, טלוויזיה ותיאטרון נורווגית.

==קריירה==
כתלמידה בבית הספר התיכון באוסלו, היא השתתפה בהפקות דרמה ברביו משנת 2017. היא זכתה כשחקנית השנה בתחרות שנערכה בין בתי הספר של אוסלו.

לאחר סיום הלימודים הוצע לה התפקיד הראשי בתפקיד הדמות הראשית כקאיה בסרט הדרמה "אוטויה: 22 ביולי", שצולם כולו בשוט ארוך אחד ומגולל את אירועי מתקפת הטרור בנורווגיה (2011). תפקידה בסרט זכה לשבחים בפסטיבל ברלין 2018 מהתקשורת הנורווגית והבינלאומית. מאוחר יותר קיבלה את פרס אמנדה הנורווגי 2018 בתור השחקנית הטובה ביותר. בסתיו 2017 החלה את לימודיה כשחקנית באקדמיה למשחק.<ref name="guardian"></ref><ref>[http://www.indiewire.com/2018/02/u-july-22-review-utoya-mass-shooting-movie-1201930404/ ‘U-July 22’ Review: An Almost Unbearably Horrifying One-Take Recreation of Norway’s Deadliest Mass Shooting — Berlinale 2018] IndieWire February 19 2018</ref> 

בשנת 2021 גילמה את פיה בסדרת הטלוויזיה הישראלית "אזהרת מסע"; הפקה משותפת של TV 2 הנורווגית ו-HOT הישראלית והיא משודרת בנטפליקס העולמית.

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה נורווגיות
קטגוריה:שחקניות תיאטרון נורווגיות
קטגוריה:ילידות 1998
קטגוריה:נורווגים שנולדו ב-1998
אנדרס אנדרסן

אנדרס טורגיר אנדרסן (בנורווגית: Anders Torgeir Andersen; נולד ב-7 באוקטובר 1966) הוא שחקן ובמאי נורווגי. היה חלק מהניהול האמנותי בטורשובטרט מאז 2007. בעבר זכה להכרה כבמאי סדרת הטלוויזיה Berlinerpoplene.

==קריירה==
לאנדרסן יש השכלה בתחום התיאטרון מבריטניה, והחל כניצב בתיאטרון הלאומי בשנת 2000. ואז שיחק ב"הגברת מהים". שנתיים לאחר מכן הוא היה חלק מהפקת "מה שאתה רוצה". שימש כבמאי תיאטרון כעבור כמה שנים, שיחק גם בפאוסט בתיאטרון Torshovteatret בשנת 2007.

בשנת 2008 ביים את ההצגה "גברים חסרי ערך" של ג'וקה, שנכתב על ידי כריסטופר נילסן. אנדרסן השתתף גם בסדרת האנימציה "שני סוגים עייפים" של נילסן ובסרט האנימציה "לשחרר את ג'ימי".

אנדרס אנדרסן השתתף גם בסרט "חידת קנוט המסון" (1996), בו גילם את ארילד המסון. היו לו גם מספר תפקידי משנה בסרטים נורווגיים שונים. בשנת 2021 הופיע כקארל בסדרת הטלוויזיה הישראלית "אזהרת מסע" שהופקה על ידי נטפליקס, ועלתה לשידור ב-11 באפריל 2021, ב-HOT וב-TV 2 נורווגיה.

== קישורים חיצוניים ==

קטגוריה:במאי קולנוע נורווגים
קטגוריה:שחקני קולנוע וטלוויזיה נורווגים
קטגוריה:נורווגים שנולדו ב-1966
יחסי הרשות הפלסטינית – שווייץ

השגרירות הפלסטינית ב[[ברן שבשווייץ]]
יחסי הרשות הפלסטינית–שווייץ הם היחסים הדיפלומטיים והדו-צדדיים בין הקונפדרציה השווייצרית לבין הרשות הפלסטינית. שווייץ לא מכירה במדינה פלסטינית.

== היסטוריה ==
לפני הקמת מדינת ישראל, שווייץ יוצגה בפלשתינה (א"י) על ידי הקונסוליה בירושלים וסוכנות קונסולרית בתל אביב. מאז 1948 שווייץ תמכה באונר"א. תוכנית פיתוח הוקמה בשנת 1993 כדי להשלים את מאמצי הסיוע ההומניטרי של שווייץ. שווייץ הקימה משרד שיתוף פעולה במזרח ירושלים בשנת 1994 על רקע תהליך השלום באוסלו. מאוחר יותר פתחה את נציגותה ברמאללה בשנת 2001.

== סקירה כללית ==
היחסים בין שווייץ לרשות הפלסטינית מושפעים מהסכסוך הישראלי-פלסטיני. שווייץ מבקשת לשמור על יחסים טובים עם שני הצדדים. בניית שלום, שיתוף פעולה בפיתוח, סיוע הומניטרי וקידום זכויות אדם ומשפט הומניטרי בינלאומי מהווים את אבני היסוד של מדיניות החוץ השווייצרית ב. בסוף 2018 התגוררו בשטחי הרשות הפלסטינית 120 אזרחים שווייצרים.

אף על פי ששווייץ אינה מכירה במדינה פלסטינית, היא שמרה על יחסים עם הרשות הפלסטינית מאז שנחתם הסכם אוסלו בשנת 1993. בשנת 2015 הוקמה מסגרת לשיתוף פעולה ברמה דו-צדדית המתארת כמה היבטים מרכזיים בשיתוף הפעולה.

התייעצויות פוליטיות מתקיימות מדי שנה מאז 2013. הביקורים ברמת השרים הוגברו גם בשנים האחרונות. הנציגות השווייצרית ממוקמת ברמאללה והסוכנות לפיתוח ושיתוף פעולה השווייצרית מקיימת משרד שיתוף פעולה במזרח ירושלים.

== שיתוף פעולה כלכלי ==
היחסים הכלכליים בין שווייץ לרשות הפלסטינית הם צנועים בהיקפם. הסכם סחר חופשי בין איגוד הסחר החופשי האירופי (EFTA) לבין ארגון השחרור הפלסטיני (אש"ף) קיים מאז 1999.

== שיתוף פעולה בחינוך ==
חוקרים ואמנים פלסטינים עשויים להגיש מועמדות למזכירות המדינה לחקר חדשנות וחינוך (SERI) לקבלת מלגות מצוינות מממשלת שווייץ.

== שיתוף פעולה בפיתוח ==
שווייץ מעניקה סיוע לפלסטינים באמצעות מגוון ארגונים הומניטריים ויוזמות שיתוף פעולה בפיתוח, כולל קידום זכויות אדם וממשל תקין.

== קישורים חיצוניים ==

* [https://www.eda.admin.ch/eda/en/fdfa/representations-and-travel-advice/palestinian-authority/switzerland-palestinian-authority.html יחסי הרשות הפלסטינית–שווייץ], באתר משרד החוץ השווייצרי

==הערות שוליים==
דורמריה פורשיאן

דורמריה פורשיאן, (בגרמנית: Doramaria Purschian; 6 ביולי 1890 – 11 ביולי 1972) הייתה גרפיקאית וציירת גרמנייה, שציירה בעיקר דיוקנאות בשמן.<ref></ref>

== קורות חייה ==
פורשיאן הייתה בתם של המהנדס ארנסט פורשיאן ואשתו גבריאלה. היא למדה בבית הספר המלכותי לאמנות (סמינר למורים לציור) בברלין בין השנים 1907–1909. הדבר הפך אותה לאחת הנשים הראשונות שקיבלו הכשרה באמנויות. האקדמיה הלאומית לאמנות בברלין לא קיבלה נשים כסטודנטיות עד 1919. בשנת 1909 עברה את הבחינה כמורה לציור. עד 1912 המשיכה את הכשרתה כציירת כתלמידתם של פריץ בורגר ולוביס קורינת. תערוכת היחיד הראשונה שלה בשנת 1918 במוזיאון רומר ופליזאוס בהילדסהיים הביאה לה הצלחות ראשונות.<ref>Reichskammer der bildenden Künste - Landesleitung Berlin. Landesarchiv Berlin A Rep. 243–04, p. 306.</ref>

במהלך מלחמת העולם הראשונה היא הייתה אחות של הצלב האדום. לאחר מכן עבדה כציירת פורטרטים עצמאיים עד 1930. אחיה פרנק נפטר בשנת 1939, ופורשיאן לקחה על עצמה את ניהול חברת החימום של אחיה, אותה הוא ניהל מאז מות אביו.

במסמכים של לשכת האומנות היפה ברייך, היא מתוארת כציירת פורטרטים וציירת ילדים. דורמריה פורשיאן שהתה כמה ימים באוטרנדורף בין השנים 1915 ל-1918. אוטרנדורף היא עיירה קטנה בסקסוניה התחתונה השוכנת לפתח האלבה. היא בילתה את הימים עם הציירות הילדגרד פוהל ומרגרט דיקהוף.

לאחר מלחמת העולם השנייה, הוענקה לה הוקרה בתערוכה השנייה של ציירים אירופאים בארצות הברית בניו יורק בשנת 1969 ומינויה כחברת כבוד באקדמיה לאמנות ברומא.

תערוכות נוספות היו גם בשנים 1947 ו-1981.

משנת 1929/30 עד 1961 הייתה חברה באיגוד הציירים בברלין, מאז 1946 היא השתייכה לאיגוד המקצועי של אמנים חזותיים בברלין.

בשנת 1972 דורמריה פורשיאן נפטרה בברלין.

היא מצאה את מקום המנוחה האחרונה שלה בחלקה הישנה של בית העלמין בפארק ברלין.

== גלריה ==
<gallery mode=packed heights=180>
File:Purschian Bruder Frank.jpg|פרנק האח של הציירת
File:Die Mutter Gabriela.jpg|גבריאלה אמה
File:Purschian Bäume mit Bauernhaus.jpg|נוף כפרי
File:Purschian Weihnachtsmarkt.jpg|שוק לילי
File:Purschian Mutter mit Kind.jpg|אם ובנה
File:Purschian Otterndorf Bauernhaus.jpg|בית באוטרנדורף
File:Purschian Herbstbäume.jpg|עצים בסתיו
File:Sitzendeer alter Mann.jpg|זקן
</gallery>

== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1890
קטגוריה:נפטרות ב-1972
Blame It on the Mistletoe

"Blame It on the Mistletoe" הוא סינגל שהקליטה הזמרת-יוצרת הבריטית אלה הנדרסון ביחד עם הזמר-יוצר האמריקאי איי ג'יי מיטשל. השיר יצא לאור ב-4 בדצמבר 2020, כסינגל שלא מתוך אלבום, על ידי חברת התקליטים אסיילום רקורדס.<ref></ref>

==רקע==
הנדרסון סיפרה ברשתות החברתיות שלה, "איזו מערבולת של שנת 2020... זו הייתה רכבת הרים של שיעור לחיים והרגשות עבורי... אבל את השנה הזו אני בהחלט לא שוכחת אותה לעולם! אני מקווה שכולם נישאר בטוחים ובטוב בפעם הזו של חג המולד!!... וודאו שאתם שמים את השיר החדש שלי בערב חג המולד כשאתפ נהנים בחגיגות בדצמבר הקרוב."<ref></ref>

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|4 בדצמבר 2020
|הזרמת מוזיקה • הורדה דיגיטלית
|אסיילום
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אלה הנדרסון
קטגוריה:דואטים
קטגוריה:שירים באנגלית
קטגוריה:שירי חג המולד
אל-טבראני

סלימאן בן אחמד אל-טבראני (בערבית: سليمان بن أحمد الطبراني; 821–918) היה אחד מהמומחים החשובים ביותר בתחום החדית'<ref></ref>. אף על פי ששמו אל-טבראני, הוא נולד בעכו<ref></ref>.

== מוריו ==
בין השייח'ים שאל-טבראני למד מהם היו:
* עבד אללה בן אחמד אבן חנבל.
* אימאם א-נסאאי.
* האשם בן מרת'ד אל-טבראני.
* אסחאק אל-דברי.
* אדריס אל-עטאר.
* בשר בן מוסא.
* חפס בן עמר.
* עלי בן עבד אל-עזיז.

== תלמידיו ==
בין תלמידיו של אל-טבראני היו:
* אבו בכר אל-בזאר<ref></ref>.
* אבו נעים אל-אסבהאני.
* אבו ח'ליפה אל-ג'מחי.
* אבו עקדה.
* מוחמד בן אל-חוסיין אל-בסטאמי.

== ספריו ==
אל-טבראני כתב ספרים רבים בנושאים שונים הקשורים לדת האסלאם, וביניהם הספרים שלהלן<ref></ref>:
* אל-מעג'ם אל-כביר (אנ')
* אל-מעג'ם אל-אווסט (אנ')
* אל-מעג'ם אל-סע'יר (אנ')

== ראו גם ==
* אימאם אבו דאוד
* אימאם אל-תרמיד'י

== הערות שוליים ==

קטגוריה:מוסלמים
רועי אביקסיס

רועי אביקסיס (נולד באוגוסט 1975) הוא ראש המערך לשירותים רוחניים בתפוצות בהסתדרות הציונית העולמית. בשנים 2015–2021 היה מזכ"ל בני עקיבא העולמית<ref></ref>.

== רקע ==
גדל בקדומים שבשומרון בנם של ברכה וגד אביקסיס ששימש סמנכ"ל משרד החינוך. למד בישיבת הר עציון, שירת כלוחם בגולני. 

בשנת 2002 הוסמך כעורך דין ובעל תואר שני במדעי המדינה בהתמחות במדיניות ציבורית מאוניברסיטת בר-אילן. 

חבר בהנהלת "המזרחי העולמית" "כנפי רוח" ו"קרן מאירים".

== בני עקיבא ==
מאז 1998 ובמשך ארבע שנים עבד במזכירות העולמית של בני עקיבא כרכז תוכניות ההכשרה ואחראי על כח אדם לשליחות<ref></ref> במקביל עבד כמתמחה במשרד עו"ד מירון בן ציון פריבס. בשנת 2003 היה שליח בני עקיבא והסוכנות היהודית לסקנדינביה, בין היתר בימים בהם המתח בין היהודים לערבים בעיר מאלמו הגיע לשיאו. עם חזרתו ארצה בשנת 2006 מונה למנכ"ל המחלקה להגשמה בהסתדרות הציונית העולמית יחד עם גאל גרינוולד ששימש כראש המחלקה.

חמש שנים לאחר מכן בשנת 2011 מונה לסמזכ"ל בני עקיבא ושימש כסגנם של מזכ"לי בני עקיבא לשעבר זאב שוורץ והרב נעם פרל. מאז 2015 משמש אביקסיס מזכ"ל בני עקיבא העולמית. בתפקידו זה הרחיב את הפעילות בארץ ובעולם<ref></ref>. הוביל את מהלך הקמת המועצה העולמית (חבר המנהלים של התנועה), הקים את המכינה העולמית- מכינה קדם צבאית מעורבת לבני חו"ל וישראלים, הרחיב את הפעילות של התנועה בקרב אוכלוסיות חדשות והוביל את בנייתם של שני מבנים המשמשים בתי בני עקיבא בירושלים (טירת יוסף) ובניין המכינה העולמית בחיפה (קולנוע עצמון). באוקטובר 2020 נבחר לנציג תנועת המזרחי במוסדות הלאומיים בקיץ 2021 נכנס לתפקידו כראש המערך לשירותים רוחניים בתפוצות של ההסתדרות הציונית העולמית.

== חייו האישיים ==
גר במודיעין-מכבים-רעות נשוי ליעל ואב לחמשה ילדים.

==הערות שוליים==

קטגוריה:מזכ"לי בני עקיבא
קטגוריה:מודיעין-מכבים-רעות: אישים
קטגוריה:בוגרי ישיבת הר עציון
קטגוריה:שליחי הסוכנות היהודית
קטגוריה:ישראלים שנולדו ב-1975
קטגוריה:קדומים: אישים
קטנתי

קָטֹנְתִּי הוא סינגל מסוגת מוזיקה חסידית בביצוע של יונתן רזאל, שיצא בשנת 2012 ונכנס לאלבומו בין הצלילים. השיר זכה להצלחה גדולה במגזר הדתי, ואף זכה בפרס פרס אקו"ם בשנת 2013. השיר הפך לריקוד עם על־ידי הכוראוגרף אורן אשכנזי.<ref></ref>

==השיר==
השיר בנוי משלושה פסוקים, שני פסוקים סמוכים בספר בראשית ופסוק מספר תהילים: () ו- ().

את השיר הלחין רזאל בעקבות החלמתה של בתו שנפצעה באורח קשה מפגיעת ראש בתאונה ביתית בערב יום העצמאות ה'תש"ע.

==הצלחת השיר==
במצעד הפזמונים העברי השנתי של תחנת הרדיו גלגלצ לשנת תשע"ג, הגיע השיר למקום 13 ומקום ארבעים ברשת ג'.

השיר נבחר לשיר השנה לשנת 2013 מטעם אקו"ם.

במצעד העשור של רדיו קול ברמה הגיע השיר למקום העשירי<ref></ref>, ובמצעד של רדיו קול חי מיוזיק הגיע השיר למקום ה-12<ref></ref>.

השיר בוצע על ידי אברהם פריד, ז'אק הודק, רבקה זהר ולירון לב.

נכון ליוני 2023 לשיר למעלה מ-14 מיליון צפיות ביוטיוב. פזמון השיר זכה להתייחסות פארודית בשיר "אשפיל אפי" של ארץ נהדרת.

==קישורים חיצוניים==

*
* [https://www.nli.org.il/he/items/NNL_MUSIC_AL997008754229805171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירים בעברית
קטגוריה:ריקודי עם בישראל: שירים
קטגוריה:זוכי פרס אקו"ם
אלכס אוסוקין

אלכסנדר (אלכס) אוסוקין (נולד ב-7 בנובמבר 1989) הוא שחקן כדורעף ישראלי, שחקן בקבוצת מכבי אשדוד ונבחרת ישראל בכדורעף בתפקיד חוסם אמצע.

== ביוגרפיה ==
אוסוקין נולד וגדל ביאלטה שבאוקראינה הסובייטית. עלה לישראל עם אמו באוגוסט 1996. עם השנים התגורר בשדרות, אשקלון ובתל השומר. בבית הספר היסודי היה שחקן טניס וכשעלה לחטיבת הביניים, החל לשחק כדורעף. כשעלה לתיכון התקבל לנבחרת הנוער של ישראל ועבר להתאמן בפנימייה של אקדמיה מכון וינגייט ולמד בבית החינוך המשותף חוף השרון בשפיים.

בשנת 2008 הצטרף לקבוצת הכדורעף הפועל מטה אשר עכו בה שיחק עד אוגוסט 2023 כ״קפטן הביולוגי״. על המגרש שיחק כחוסם אמצע. כינויו בקבוצה היה ״הלורד״.

משחק בנוסף בנבחרת ישראל בכדורעף משנת 2010.

בעונת 2016–2017 שיחק ביפן בקבוצת [https://volleybox.net/vc-nagano-tridents-t6524/players VC nagano]. לאחר מכן חזר לביתו בהפועל מטה אשר.

בשנת 2017 הוביל כקפטן את נבחרת ישראל בכדורעף במסגרת הליגה האירופאית למקום שביעי.

נוסף להיותו שחקן, אוסוקין מאמן קבוצות מתחילות, בעבר אימן בבית חינוך אופק עברון וכיום מאמן קבוצות בבית [https://cabri.schooly.co.il/ חינוך מנור כברי], ובמרכז המצוינות של מועצה אזורית מטה אשר.

ביוני 2023 עזב אוסוקין את מועדון הכדורעף מטה אשר עכו והחל לשחק בקבוצת מכבי אשדוד בתפקיד מצליב.

== חיים אישיים ==
בדצמבר 2016 נישא לסאטסוקי מינאמי, שחקנית כדורעף מיפן. באפריל 2018 נולד בנם הבכור. מאז אוגוסט 2023 מתגוררים באשדוד.

== קישורים חיצוניים ==

* 
* 
* [https://www.iva.org.il/News.asp?id=4250 אלכס אוסוקין, מהי נבחרת העונה שלך?], באתר איגוד הכדורעף בישראל, 30 במאי 2019
* 
* 
* 
* 
* 

== הערות שוליים ==

קטגוריה:שחקני כדורעף ישראלים
קטגוריה:ישראלים ילידי אוקראינה
קטגוריה:מאמני כדורעף ישראלים
קטגוריה:עולים בשנות ה-1990
קטגוריה:בוגרי בית החינוך המשותף חוף השרון
קטגוריה:כפר מסריק: אישים
קטגוריה:ישראלים שנולדו ב-1989
אנטוניס אנטוניאדיס

אנטוניס אנטוניאדיס (ביוונית: Αντώνης Αντωνιάδης; נולד ב-25 במאי 1946 בפטרוצ'ורי שביוון) הוא כדורגלן עבר יווני, ששיחק בעמדת החלוץ.

==ביוגרפיה==
אנטוניאדיס נולד בפטרוצ'ורי שביוון. החלוץ המרכזי החל את דרכו באספידה קסנטי שם שהה עד 1968, אז עבר לפנאתינאיקוס. באותה תקופה העברתו של אנטוניאדיס הייתה שנויה במחלוקת בקרב אוהדי פנאתינאיקוס ומעטים מהם חשבו שיעמוד בדרישות הגבוהות של המועדון. עם זאת, כבר במשחקו התחרותי הראשון כבש צמד בניצחון 0–2 על אריס סלוניקי. בשנים הבאות אנטוניאדיס זכה חמש פעמים בתואר מלך שערי הליגה והוביל את קבוצתו לזכייה ב-4 תוארי אליפות ופעמיים בגביע היווני. עונת 1970/71 הייתה יוצאת מן הכלל מבחינתו, בה כבש 10 שערים מתוך כלל 14 שעריה בגביע אירופה לאלופות וכן סיים כמלך שערי התחרות. פנאתינאיקוס הגיעה עד לגמר באותה עונה תחת המאמן פרנץ פושקש אך הפסידה בו 2–0 לאייאקס אמסטרדם.

אנטוניאדיס (מקדימה) עם [[פרנץ פושקש בשנת 1971]]
אנטוניאדיס עזב אותה בשנת 1978 ועבר לאולימפיאקוס, אולם כעבור עונה עבר לאטרומיתוס. בשנת 1980 חזר לקדנציה שנייה בפנאתינאיקוס ופרש שנה לאחר מכן. הוא כבש בסך הכל 187 שערים ב-242 משחקי ליגה וממוקם במקום החמישי בטבלת הכובשים של כל הזמנים. אנטוניאדיס הפך בשנת 1976 לחבר בהתאחדות השחקנים היוונית PSAP, והיה לנשיא שלה מאז 1980. אנטוניאדיס מונה כסגן נשיא פנאתינאיקוס בקיץ 2008.

==תארים==
;פנאתינאיקוס
*אליפות יוון (4): 1969, 1970, 1972, 1977
*הגביע היווני (2): 1969, 1977
*סגנית גביע אירופה לאלופות: 1970/71
*גביע בלקאן: 1977
;אישיים
*מלך השערים בליגה היוונית (5) (שיא): 1970, 1972, 1973, 1974, 1975
*מלך השערים בליגה היוונית השלישית (2): 1967, 1968
*מלך השערים בגביע אירופה לאלופות: 10 שערים, 1970/71

==קישורים חיצוניים==
* 

קטגוריה:כדורגלנים יוונים
קטגוריה:כדורגלני נבחרת יוון
קטגוריה:כדורגלני פנאתינאיקוס
קטגוריה:כדורגלני אולימפיאקוס
קטגוריה:יוונים שנולדו ב-1946
אור (שיר של אודיה)

אור הוא סינגל שהוקלט על ידי הזמרת-יוצרת הישראלית אודיה. השיר יצא לאור ב-8 במרץ 2020, על ידי חברת התקליטים ארומה מיוזיק, כסינגל השלישי מתוך אלבום הבכורה שלה הנושא את אותו השם, אור.<ref name=":1"></ref> לאחר יציאתו, הוציאה אודיה את "מה אשיב לך" כסינגל הרביעי מתוך האלבום.<ref></ref>

השיר הגיע למקום השישי במצעד הרשמי של גלגלצ.<ref></ref>

== רקע וכתיבה ==
השיר נכתב על ידי אודיה אזולאי והופק על ידי גיא ויהל.<ref name=":0"></ref> באתר המוזיקה הכותל הישראלי, נכתב "הקול הקופצני של אודיה אזולאי לצד העיבוד המצוין של גיא ויהל, נותנים ל"אור" קצב משלו שנעזר היטב בקולה של אזולאי".<ref></ref> במאקו נכתב כי הוא "כבש את המקום הראשון במצעד הוויראלי של ספוטיפיי בישראל, ומטפס מאז בצמרת מצעד אפל מיוזיק".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-395,000 אלף השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-8 במרץ 2020, ביום צאתו של השיר כסינגל.<ref name=":0" /> בתחילתו, ניתן לראות את אודיה בלב יער, כשהיא מתהלכת בשביל. בהמשך, ניתן לראותה בתוך רכב דרך השתקפות במראה התלויה בו. מרבית הקליפ מציג אותה, כשהיא מתהלכת באותו השביל בו נראתה בתחילתו.<ref name=":0" />

נכון ליולי 2021, מונה הצפיות של הקליפ עומד על למעלה מ-3.7 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|8 במרץ 2020
|הזרמת מוזיקה • הורדה דיגיטלית
|ארומה
|style="text-align:center;"|<ref name=":1" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997009549287905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שהופקו על ידי גיא ויהל
קטגוריה:סינגלים בהוצאת ארומה מיוזיק
כוח המשימה של מחלקת ההגנה של ארצות הברית לסין

כוח המשימה של מחלקת ההגנה של ארצות הברית בעניין סין הוכרז על ידי נשיא ארצות הברית, ג'ו ביידן ב־10 בפברואר 2021<ref name="churchil12"></ref><ref name="garamone12"></ref>.

הנשיא ביידן טען כי כוח המשימה יעזור לארצות הברית "לנצח בתחרות העתידית עם סין", על פי דיווחים בתקשורת צוות המשימה יובל על ידי אלי ראטנר, שהוא עוזר מיוחד למזכיר ההגנה, לויד אוסטין<ref name="gunerigok1"></ref>.

== רקע ==
=== ממשל טראמפ ===
"כוח משימה לסין" הוכרז לראשונה על ידי חברי קונגרס המפלגה הרפובליקנית שמכנים בבית הנבחרים כבר במאי 2020, כוח המשימה הורכב כ-15 חברים, כולם רפובליקנים<ref name="hill12"></ref>. בספטמבר של אותה שנה הציג הצוות למעלה מ-400 המלצות בעניין סין, עם דגש על שיפור זכויות האדם בסין, מגפת הקורונה (שפרצה במדינה לראשונה ומשם התפשטה ברחבי העולם כולו) וכן התגברות השפעתה של סין בעולם. את כוח המשימה הוביל חבר בית הנבחרים הרפובליקני, מייקל מקאול שהיה באותם ימים החבר הבכיר ביותר בוועדת החוץ של בית הנבחרים.

=== ממשל ביידן ===
על פי העיתון הבריטי, פייננשל טיימס היחסים בין ארצות הברית לסין העממית בימי כניסתו של ביידן לבית הלבן והשבעתו לנשיאות היו היחסים בין המדינות במצב הרע ביותר ב-4 העשורים האחרונים, ביידן הצהיר כי ממשלו ימשיך ב"עמדה הקשה כלפי בייג'ינג"<ref name="ft1"></ref><ref name="tagesschau1"></ref>. במקביל רשת הטלוויזיה, CNBC שידרה כתבה שחשפה על התגברות ההשפעה של סין על המסחר העולמי<ref name="macias1"></ref>.

== כוח המשימה ==
בהצהרה על הקמת כוח המשימה, תיאר הנשיא ביידן את סין כ"מתחרה הרצינית ביותר לאמריקה" ואמר כי "ככוח המשימה יאפשר לארצות הברית לנצח בתחרות עתידית שכזו". לדברי ביידן, כוח המשימה יסייע בהגנה על האינטרסים האמריקאים באסיה ובעולם כולו. עוד לפני הקמת כוח המשימה מתחו אנשי ממשל ביידן ביקורת על סין בעיקר בנוגע להונג קונג, שינג'יאנג וטאיוואן.

מלבד ביידן קולות דומים נשמעו במחלקת ההגנה האמריקאית, מזכיר ההגנה, לויד אוסטין וסגניתו, קתלין היקס תיארו את סין העממית כ"איום על ארצות הברית"<ref name="garamone1"></ref>. בהצהרות נרחבות יותר, טען אוסטין כי סין מתכוונת לבנות צבא דומה לזה של ארצות הברית עד שנת 2050 והוא יוודא שדבר כזה לא יקרה לעולם<ref name="welt1"></ref>.

כוח המשימה הוכרז מספר שעות לפני שיחת טלפון בין נשיא ארצות הברית, ג'ו ביידן למנהיג העליון של סין, שי ג'ינפינג<ref name="welt12"></ref>. עוד באותו היום נפגשו פקידי ממשל אמריקאים עם נציג טייואני. גם מחלקת המדינה האמריקאית שחררה הודעה בה נכתב כי "יועמק הקשר עם טייוואן" ומחלקת המדינה הצהירה כי "בריתות יהיו שיטה חשובה לתחרות הסינית נגד ארצות הברית". מלבד ההצהרות האלו, דווח בתקשורת כי ארצות הברית תבצע פעילות צבאיות במים הסובבים את סין וכי כוח המשימה יכולל פריסת כוחות צבאיים.

הפנטגון הודיע כי כוח המשימה יעביר דו"ח, שלא יפורסם בציבור ויחשף רק בפני מזכיר ההגנה אוסטין ולחלק מחברי הקונגרס תוך כ-4 חודשים<ref name="gunerigok12"></ref>.

=== מבנה הכוח ===
כוח המשימה יורכב מכ-15 חברים שנלקחו מצבא ארצות הברית, מקהילת המודיעין האמריקאית וממחלקת ההגנה של ארצות הברית<ref name="macias12"></ref>. את הכוח ינהל איש הפנטגון אלי ראטנר, ראטנר עבד קודם לכן במחלקת החוץ האמריקאית והתעסק בעיקר בענייני סין ומונגוליה ומאוחר יותר עבד כסגן היועץ לביטחון לאומי של ביידן<ref name="churchil1"></ref>.

== הערות שוליים ==

קטגוריה:יחסי ארצות הברית – סין
קטגוריה:נשיאות ג'ו ביידן
קטגוריה:מחלקת ההגנה של ארצות הברית
פסח לב

פסח לב (בימין התמונה) לצד הרבנים הראשיים ללוד [[אברהם קוטנר (במרכז, נואם) ויצחק אביחצירא (בשמאל), בתפילת יום העצמאות בבית הכנסת המרכזי בלוד, שנות ה-50]]
פסח לב (1907 – 20 בינואר 1970, י"ג בשבט ה'תש"ל) היה ראש העירייה הראשון של העיר לוד לאחר קום המדינה, בין 1948 ל-1959.

==ביוגרפיה==
נולד בפשמישל שבגליציה (אז באימפריה האוסטרו-הונגרית, כיום בפולין) למשפחה דתית ציונית. היה חניך תנועת גורדוניה. למד חינוך באוניברסיטת לבוב, וכן למד עברית. עבד כמורה וכמנהל בית הספר העברי בבולחוב הסמוכה. בשנים שלפני מלחמת העולם השנייה היה פעיל בהתאחדות פועלי ציון.

לאחר פרוץ המלחמה חי עם אשתו ובנו התינוק בגטו, עד שאיכר אוקראיני דאג להסתרתם עד תום המלחמה. ב-1945 שב לפולין במטרה לעלות לארץ ישראל, אך כשהגיע לאזור שלזיה עילית מצא בה ריכוז גדול של פליטים יהודים, והוא החל לעסוק שם בפעילות ציבורית ותרבותית.

ב-1946 נמלט מפולין בשל פוגרום קיילצה, וייסד בתי ספר וגני ילדים במחנה העקורים בזלצבורג שבאוסטריה. באוסטריה התבלט כאחד מפעילי ההגנה המרכזיים.

זמן קצר לאחר קום המדינה, ב-31 בדצמבר 1948, עלה לישראל והתיישב במעברת בית יעקב.

זמן קצר לאחר בואו ארצה, התמנה על ידי שר הפנים יצחק גרינבוים וראש הממשל הצבאי אלוף אלימלך אבנר ליו"ר הוועדה הקרואה בעיר העולים המתחדשת לוד. בבחירות לרשויות המקומיות בשנת1950 נבחר לראשות העירייה במסגרת רשימת מפא"י. בבחירות השניות בשנת 1955 זכתה שוב רשימת מפא"י במירב הקולות והוא נבחר לקדנציה נוספת.

הוא הנהיג את העיר כעיר קולטת עלייה מחד, וכעיר שתושביה הערבים שבו אליה לאחר המלחמה מאידך. הוא יזם את הרחבתה מעבר לגבולות העיר הערבית, ובתקופתו ידעה העיר תנופת בנייה מסיבית, תוך הריסת חלקים ישנים ומוזנחים של העיר הישנה, והחלו לפעול בה מפעלי תעשייה. כמו כן, ייסד פנימייה של עליית הנוער בעיר, לאחר שרבים מילדיה עברו לפנימיות של המיסיון ברמלה וביפו.

בשנת 1958 הגיש את התפטרותו מהתפקיד בשל סכסוך פנימי בסניף מפא"י המקומי ל, אך לבקשת מזכיר המפלגה גיורא יוספטל המשיך בתפקידו למשך כשנה נוספת, עד לשנת 1959.

לאחר התפטרותו, כיהן כיו"ר כוח האדם של בנק לאומי לישראל.

נפטר ב-20 בינואר 1970 (י"ג בשבט ה'תש"ל), ונקבר בבית עלמין הדרום. על שמו רחוב בלוד.

==קישורים חיצוניים==

* נפתלי לביא, [https://www.nli.org.il/he/newspapers/haretz/1958/04/23/01/article/58 ללוד הגיע - בלוד נשאר], הארץ, 23 באפריל 1958.
* [https://www.nli.org.il/he/newspapers/hrt/1958/11/14/01/article/30 מדוע מאסה לוד בראש העיר המפא"י], חרות, 14 בנובמבר 1958.

==הערות שוליים==

קטגוריה:אישים הקבורים בבית העלמין הדרום
קטגוריה:עולים לאחר קום המדינה: 1948–1950
קטגוריה:ראשי עיריית לוד
קטגוריה:ישראלים שנולדו ב-1907
קטגוריה:ישראלים שנפטרו ב-1970
יחסי אוסטרליה–צ'כיה

יחסי אוסטרליה–צ'כיה הם היחסים הדיפלומטיים שבין הקהילייה של אוסטרליה לבין הרפובליקה הצ'כית.

== סקירה כללית ==
אוסטרליה וצ'כוסלובקיה כוננו יחסים דיפלומטיים בשנת 1920. במהלך מלחמת העולם השנייה לחם הגדוד ה-11 הצ'כוסלובקי במהלך המצור על טוברוק לצד הכוחות האוסטרלים. לאחר מלחמת העולם השנייה היו שני גלי הגירה עיקריים מצ'כוסלובקיה לאוסטרליה: לאחר ההשתלטות הקומוניסטית על צ'כוסלובקיה בשנת 1948 ובעקבות הכיבוש הסובייטי בשנת 1968. בשנת 1993 נפרדו צ'כיה וסלובקיה, ובעקבות כך כוננה אוסטרליה יחסים דיפלומטיים עם צ'כיה.

== יחסים כלכליים ==
הסחר הדו-צדדי בין צ'כיה לאוסטרליה הוערך ב-1.0 מיליארד דולר בשנת 2019. הייצוא מאוסטרליה לצ'כיה הוערך ב-220 מיליון דולר והיבוא לאוסטרליה מצ'כיה הסתכם בכ-821 מיליון דולר. יבוא הסחורה העיקרי מצ'כיה לאוסטרליה כלל כלי רכב, משאבות וחלקים, ציוד טלקומוניקציה וחלקים, מכונות וחלקי חשמל וציוד וחלקי הנדסה אזרחית. ייצוא הסחורות העיקרי לצ'כיה מאוסטרליה כלל צמר ושיער בעלי חיים אחר, חלקי רכב ואביזרים, ציוד טלקומוניקציה וחלקים, מנועים ומנועים שאינם חשמליים ותרופות (כולל וטרינריה).

== נציגויות דיפלומטיות ==
* אוסטרליה מיוצגת בצ'כיה באמצעות שגרירותה בוורשה, פולין, ובנוסף מחזיקה קונסוליית כבוד בפראג.
* צ'כיה מחזיקה באוסטרליה שגרירות בקנברה, קונסוליה כללית במלבורן וקונסוליות כבוד בסידני, פרת', אדלייד, הובארט ובריסביין.

== קישורים חיצוניים ==

* [https://www.dfat.gov.au/geo/czech-republic/Pages/czech-republic-country-brief יחסי אוסטרליה–צ'כיה], באתר משרד החוץ האוסטרלי

== הערות שוליים ==
יחסי כף ורדה – פורטוגל

שגרירות כף ורדה בליסבון
יחסי כף ורדה-פורטוגל הם היחסים הדיפלומטיים בין הרפובליקה של קאבו ורדה לרפובליקה הפורטוגלית. שתי האומות הן חברות קהילת המדינות הדוברות פורטוגזית באו"ם.

==היסטוריה==
איי כף ורדה התגלו בין השנים 1460–1462 על ידי מלחים פורטוגזים וגנואים בשירות הכתר הפורטוגלי. אין עדויות להתיישבות אנושית בכף ורדה לפני בואם של הפורטוגלים. בשל קרבתה של כף ורדה לחוף אפריקה, מלחים פורטוגלים החלו להתיישב באיים ובהתחשב בעמדתם האסטרטגית, האיים שימשו כמחסן מסחר ואספקה, בדגש מיוחד על סחר העבדים האטלנטי, במיוחד לברזיל. ב הסתיימה העבדות בכף ורדה, ואנשים רבים ממוצא אפריקאי התיישבו באיים והתערבבו עם רבים מהמתיישבים הפורטוגלים שיצרו את המסטיקה בעיקר.

בשנת 1956 הקים אמילקר קברל את המפלגה האפריקאית לעצמאות גינאה וכף ורדה (PAIGC), נלחם נגד הקולוניאליזם והחל צעדה לעצמאות. בשנת 1972, במהלך מלחמת הקולוניה הפורטוגזית, הוענקה האוטונומיה לאיים וכף ורדה הפורטוגזית קיימה את הבחירות היחידות שלה לפרלמנט בשנת 1973, אולם בניגוד למושבות פורטוגזיות אחרות, לא היה שום סכסוך מזוין בכף ורדה ובסופו של דבר עצמאות כף ורדה נבעה ממשא ומתן עם פורטוגל לאחר מהפכת הציפורנים באפריל 1974. כף ורדה קיבלה עצמאות ב-5 ביולי 1975.

מאז העצמאות היחסים בין כף ורדה לפורטוגל נותרו חזקים. ישנם קווי דמיון תרבותיים רבים בין שני העמים ורבים מתושבי כף ורדה הם ממוצא פורטוגלי. היו גם כמה ביקורים ברמה גבוהה בין מנהיגי שתי המדינות ושתי המדינות עובדות בצמוד לקהילה של מדינות השפה הפורטוגזית.

==תיירות==
ישנן טיסות ישירות בין שתי המדינות עם חברות התעופה קאבו ורדה איירליינס וטאפ אייר פורטוגל.

==סחר==
בשנת 1998 חתמו קייפ ורדה ופורטוגל על הסכם סחר חופשי. בשנת 2017 הסתכם המסחר בין שתי המדינות ב-284 מיליון אירו. פורטוגל היא השותפה השנייה בגודלה של כף ורדה (אחרי ספרד).

==נציגויות דיפלומטיות==
* לכף ורדה יש שגרירות בליסבון.
* לפורטוגל יש שגרירות בפראיה.

== קישורים חיצוניים ==
הווארד דויטש

הווארד דויטש (באנגלית: Howard Deutch; נולד ב-14 בספטמבר 1950) הוא במאי קולנוע וטלוויזיה יהודי-אמריקאי.

== ביוגרפיה ==
דויטש נולד בניו יורק להורים יהודיים. דודו הוא השחקן רוברט ולדן. אחרי סיום לימודי התיכון, הוא למד באוניברסיטת המדינה של אוהיו, ומאז הוא החל לעבוד במחלקת הפרסום של חברת התקליטים "United Artists Records" שם שימש אביו כמנהל. 

הוא ביים קליפים לשירים של אמנים כמו בילי איידול ובילי ג'ואל.

הסרט הראשון באורך מלא שביים הוא "יפה בוורוד" משנת 1986 שזכה להצלחה, אחרי כן ביים שני סרטים נוספים שנעשו על פי תסריטו של ג'ון יוז: "משהו נפלא" ו-"The Great Outdoors".

בשנות התשעים הוא ביים את הסרטים "משתגעים על אהבה" (1995) ו"הזוג המוזר 2" (1998) שהיוו סרטי המשך לסרטים אחרים. הוא ביים פרקים של מספר סדרות טלוויזיה וביניהן "אגדות מעולם המסתורין" ואת פרק הבכורה של "מלרוז פלייס".

בשנת 2023 ביים שלושה פרקים של סדרת הדרמה המשטרתית "Will Trent" של רשת ABC. 

הוא מלמד משחק ובימוי ב-"Beverly Hills Playhouse", בית ספר למשחק בבוורלי הילס.

== חיים אישיים ==
ב-1989 התחתן עם השחקנית ליאה תומפסון ולהם שתי בנות, השחקניות זואי דויטש ומדלין דויטש.

== קישורים חיצוניים ==

==הערות שוליים==

קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:בוגרי אוניברסיטת המדינה של אוהיו
קטגוריה:אמריקאים שנולדו ב-1950
אולפני ההקלטות של קונוויי

אולפני ההקלטות של קונוויי (באנגלית: Conway Recording Studios) הם אולפני הקלטות הממוקמים בהוליווד, קליפורניה שבארצות הברית.

באולפני קונווי התארחו מגוון מפיקים, אמני מיקסינג ומוזיקאים, כמו טיילור סוויפט, ה-1975, ביונסה, אריאנה גרנדה, ברנדי, דוק סוורינסן, דמי לובאטו, דה ויקנד, באנקס, אוונסנס, אלישה קיז, ברברה סטרייסנד, סטילהארט, בלאק אייד פיז, בלינק-182, בריטני ספירס, קרלוס סנטנה, כריסטינה אגילרה, דייב מת'יוס בנד, דאפט פאנק, אנריקה איגלסיאס, פו פייטרס, גרין דיי, גאנז אנד רוזס, ג'סטין ביבר, ג'סטין טימברלייק, קייטי פרי, קשה, קיס, קורן, ליידי גאגא, לני, מק מילר, מריה קארי, מרילין מנסון, מארון 5, מטאליקה, מייקל ג'קסון, מיילי סיירוס, נו דאוט, פארל ויליאמס, פיל קולינס, פינק, פרינס, פוייזן, קווינס אוף דה סטון אייג', ריי צ'ארלס, רד הוט צ'ילי פפרז, סיל, סלינה גומז, סטיבי וונדר, דניאל טיילור, יו טו, וינס סטייפלס וגם ויטני יוסטון.

== אנשים ופרסים ==
האולפנים הוקמו בשנת 1972 כסטודיו שעסק במאסטרינג, אך נרכשו מאוחר יותר על ידי באדי וסוזן ברונדו בשנת 1976. מאז, מתחם האולפנים נבנה מחדש מהיסוד על ידי מעצב הסטודיו והאדריכל וינסנט ואן האף.<ref></ref><ref></ref> המפיק והמהנדס המוזיקלי שזכה בפרס הגראמי, פיטר מוקראן, משתמש לעיתים קרובות בסטודיו B.<ref>[http://www.soundonsound.com/sos/aug09/articles/it_0809.htm Sound On Sound : Secrets of the Mix Engineers with Peter Mokran at Conway Recording Studios, Studio B]</ref>

== מתקנים ==
היקף האולפנים של קונווי כולל אזור גן טרופי,<ref></ref> הממוקמים בשטח של ומתחם מגודר. הדבר מקשה על הפפראצי לצלם את הידוענים שמגיעים ומשפר את הפרטיות של מי שמתארח שם.<ref>[https://www.youtube.com/watch?v=aSbnc4E6Fq8 Hollywood.tv - Britney Spears walks into Conway Studios]</ref><ref>[https://www.youtube.com/watch?v=esuRmCcnZ3I Hollywood.tv - Britney Spears at Conway Studios]</ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קונוויי
שוני בן גד

שׁוּנִי הוא דמות מקראית, בנו השלישי של גד ונכדם של יעקב ושל זלפה שפחת לאה. לשוני היו שישה אחים: צפיון, חגי, אצבון, ערי, ארודי ואראלי.<ref></ref> למשפחתו של שוני קראו משפחת השוני.<ref name=":1"></ref><ref name=":0">ראו אנציקלופדיה מקראית כרך ג</ref>

אין הרבה הצעות לפירוש שמו של שוני. ישעיהו פרס סובר ששמו נשתמר מהשם הגאוגרפי (בערבית) א-שונה או שונת-גמרין, שבעבר הירדן המזרחי, השייך לשבט גד, וכל הנראה למשפחת השוני.

בספר הישר מסופר שאמו של שוני נקראה עוצית, והיא הייתה אשתו של גד.<ref></ref>

יש מדרש האומר ששוני נקרא בשם זה מפני שכוחו היה משונה, כלומר חזק באופן ניכר מאשר שאר הבריות.<ref>ראו תורה שלמה פרשת ויגש</ref>

== הערות שוליים ==

קטגוריה:שבט גד
קטגוריה:יורדי מצרים
יחסי לבנון–קפריסין

יחסי לבנון–קפריסין הם היחסים הדו-צדדיים בין הרפובליקה הלבנונית לרפובליקת קפריסין.

==היסטוריה==
בין המדינות התפתחו יחסים טובים. בשנת 2002, הרפובליקה של קפריסין פתחה שגרירות בביירות. בשנת 2007 חתמה לבנון על גבולות ימיים עם קפריסין<ref></ref>. בינואר 2013 רפובליקת קפריסין שימשה כמתווכת בסכסוך הגבולות בין לבנון לישראל<ref></ref>. בפברואר 2014 הסכימו המדינות להקים ועדה דו-צדדית שתרכז את האינטראקציה במגזר הבנקאי והפיננסי<ref></ref>.

ביוני 2017 הגיע נשיא קפריסין ניקוס אנסטסיאדיס לביקור רשמי בלבנון<ref></ref>. במהלך הביקור הושג הסכמה על מתן סיוע של הקפריסאים ל בסך 15 מיליון אירו<ref></ref>.

באפריל 2019 התקיים בביירות מפגש לבנוני־קפריסאי בהשתתפות שרי החוץ והאנרגיה משתי המדינות, שבו הוסכם להאיץ את המגעים ביניהן בתחומי האנרגיה. במסגרת זו, סוכם על משא ומתן אינטנסיבי לגבי הסכם יוניטיזציה בין שתי המדינות. הסכם מעין זה, לפיתוח מאגרים משותפים, מסדיר את ההתנהלות ביחס לשדות גז ונפט משותפים המשתרעים משני צדי הגבול הימי הכלכלי של המדינות<ref></ref>.

ביוני 2024 על רקע מלחמת חרבות ברזל שיגר מזכ"ל חזבאללה חסן נסראללה אזהרה שבמידה וישראל תיעזר בשטח קפריסין לתקוף בלבנון - חזבאללה תתקוף את קפריסין. <ref> https://www.kan.org.il/content/kan-news/defense/763525/</ref>

==סחר==	
בשנת 2009 הסתכם הסחר בין המדינות בכ-48.8 מיליון אירו, ובשנת 2011, פעילות הסחר הציגה עלייה חדה והסתכמה ב-65 מיליון אירו. בשנת 2013 מחזור המסחר בין המדינות הסתכם ב-47.7 מיליון אירו. יבוא הרפובליקה של קפריסין מלבנון: נייר, פלסטיק, כימיקלים, ירקות ופירות, תרופות ואבנים יקרות. יצוא הרפובליקה של קפריסין ללבנון: אבנים יקרות, תרופות, פלסטיק, בעלי חיים, מלח.

==קישורים חיצוניים==

== הערות שוליים ==
כריס קואומו

כריסטופר צ'ארלס קואומו (באנגלית: Christopher Charles Cuomo; נולד ב-9 באוגוסט 1970) הוא עיתונאי ומנחה טלוויזיה אמריקאי.

קואומו הוא בנו של מושל ניו יורק לשעבר מריו קואומו ואחיו של מושל ניו יורק לשעבר אנדרו קואומו.

== ראשית חייו ==
כריסטופר נולד בקווינס שבניו יורק, כבן זקונים למשפחה בת חמישה ילדים ממוצא איטלקי. משפחת אביו, מריו קואומו, שכיהן כמושל ה-52 של ניו יורק במשך שלוש כהונות בין השנים 1983–1995, הגיעה מדרום איטליה, בעוד משפחתה של אימו הגיעה מהאי סיציליה.

קואומו התחנך בבית הספר רבב קונספסיון בקווינס ובאקדמיה אולבני, לאחר מכן למד באוניברסיטת ייל, ולאחר מכן באוניברסיטת פורדהאם, שם רכש תואר במשפטים.

== קריירה ==
הקריירה המוקדמת של קואומו בתחום העיתונות כללה הופעות הקשורות לנושאים חברתיים ופוליטיים ברשת CNBC, MSNBC וב-CNN. הוא היה כתב בפוקס ניוז שם סיקר מגוון רחב של אירועים תוך התמקדות בסוגיות חברתיות שנויות במחלוקת. הוא שימש גם כמנתח מדיניות פוליטית של פוקס ניוז<ref></ref>.

מספטמבר 2006 עד דצמבר 2009 היה קואומו כתב החדשות הראשי של התוכנית "בוקר טוב אמריקה" ברשת ABC. הוא סיקר את המלחמה בטרור בפקיסטן, באפגניסטן ובעיראק (שם נפגעה מכוניתו על ידי מטען חבלה). בארצות הברית סיקר אירועים גדולים דוגמת הטבח בווירג'יניה טק<ref></ref>.

בפברואר 2013 עבר קואומו לרשת CNN על מנת להנחות את תוכנית הבוקר בערוץ<ref></ref>. במרץ 2018 הוכרז כי יעבור לפריים טיים וינחה את "Cuomo Prime Time"<ref></ref>.

בספטמבר 2018 החל לארח ברשת Sirius XM תוכנית רדיו יומית.

בנובמבר 2021 הושעה קואומו מעבודתו ב-CNN בעקבות פרסום של התובע הכללי של ניו יורק, כי הוא סייע לאחיו המושל בפרשת ההטרדות המיניות, וב-4 בדצמבר הוא פוטר סופית, ולאלתר.

ב-26 ביולי 2022, במהלך ראיון עם דן אברמס ב-NewsNation, הודיע קואומו שהוא ינחה תוכנית פריים טיים חדשה בערוץ Nexstar Media Group שבבעלותם מאוחר יותר באותה שנה.

== טענת הטרדה מינית בעבר ==
ב-24 בספטמבר 2021 טענה מפיקה בכירה לשעבר ברשת "ABC", שקואומו הטריד אותה מינית במהלך מסיבה שקיימה הרשת בבר במנהטן בשנת 2005. שלי רוס , שהייתה המפיקה הראשית של תוכנית החדשות "פריימטיים לייב" שאותה הגיש קואומו, סיפרה שבמהלך המסיבה שהתקיימה אחרי שהיא כבר עזבה את תפקידה בתוכנית, קואומו חיבק אותה וחפן את אחוריה בנוכחות בעלה, באומרו: "אני יכול לעשות זאת כי את כבר לא הממונה עלי". לדברי רוס, כשעה אחרי האירוע, קואומו שלח לה דואר אלקטרוני, שבו הוא התנצל, ראשית כלפי בעלה, ואחר כך כלפיה, על המעשה. רוס כתבה את הדברים בטור בעיתון "הניו יורק טיימס".

== קישורים חיצוניים ==

* 

== הערות שוליים ==

קטגוריה:אמריקאים ממוצא איטלקי
קטגוריה:סגל ABC
כריס
קטגוריה:סגל CNN
קטגוריה:בוגרי בית הספר למשפטים באוניברסיטת פורדהם
קטגוריה:בוגרי אוניברסיטת ייל
קטגוריה:זוכי פרס אמי לחדשות ולתעודה: אישים
קטגוריה:אמריקאים שנולדו ב-1970
Dictionary of Sydney

Dictionary of Sydney (בעברית: מילון סידני) הוא פרויקט מדעי הרוח הדיגיטליים להפקת אנציקלופדיה מקוונת, שנכתב על ידי מומחי ההיסטוריה של סידני, על כל ההיבטים.

== תיאור ==
המילון הוא פרויקט שיתופי בין עיריית סידני, אוניברסיטת סידני, הספרייה הממלכתית של ניו סאות' ויילס , רשות הארכיונים והרשומות הממלכתית של ניו סאות' ויילס והאוניברסיטה לטכנולוגיה של סידני . הפרויקט התחיל ב-2007 במימון מועצת המחקר האוסטרלית והושק ב-5 בנובמבר 2009.<ref>'[https://www.sydney.edu.au/news/84.html?newsstoryid=4527 Dictionary of Sydney goes live] ', University of Sydney E-news, 25 February 2010</ref>

מבחינה גאוגרפית, המילון כולל את כל אגן סידני , ומשתרע באופן כרונולוגי מהפרהיסטוריה ועד לימינו. לפרויקט יש גם תרומות היסטוריות מתחומים שונים כמו ארכאולוגיה, סוציולוגיה, לימודי ספרות, גאוגרפיה היסטורית ולימודי תרבות.<ref></ref>

בסיס הנתונים Heurist , שפותח על ידי אוניברסיטת סידני, היה הטכנולוגיה הבסיסית לפרויקט. באפריל 2010, Dictionary of Sydney זכה בפרס מורשת הנאמנות של אוסטרליה באוסטרליה לפרשנות והצגה.<ref></ref>

כיום, האתר נמצא בבעלות הספרייה הממלכתית של ניו סאות' ויילס .

== תורמים ==
רוב התרומות נתרמו מעשרות אנשי אקדמיה, סופרים וחוקרים. בין התורמים הבולטים נמנים קית' וינסנט סמית' , עם 15 רשומות, כולל רשומות על בנלונג ופמולווי .

== קישורים חיצוניים ==
* 

== הערות שוליים ==

קטגוריה:סידני: תרבות
קטגוריה:אוסטרליה: תקשורת
קטגוריה:אנציקלופדיות אינטרנט
קן (בובה)

קן הוא בובה ממין זכר, אשר מהווה בן זוג לברבי ומיוצרת על ידי חברת מאטל. את קן החלו לייצר ב-11 במרץ 1961 שנתיים אחרי ששיווקו את בובת הברבי.

הוא נקרא על שם קנת הנדלר בנם של רות ואליוט הנדלר.

גזרתו ומבנה גופו של קן קיבל ביקורת על כך שהוא אינו ריאליסטי.

כשהחלו בייצור של הבובה ראשו היה יכול לזוז רק ימינה ושמאלה ושיערו של קן היה עשוי מלבד אך לאחר מכן הוחלף בשיער מפלסטיק. בובה של חברו הטוב של קן שנקרא אלן שרווד, יוצרה לראשונה ב-1964.

בפברואר 2004 קן וברבי נפרדו בהודעה רשמית שיצאה מטעם חברת מאטל, אך ב-2011 החל שיווקו מחדש.

דמותו של קן הופיעה בסרט "צעצוע של סיפור 3", ובסדרה "ברבי בבית החלומות".

בסרט הלייב אקשן "ברבי" דמותו של קן גולמה על ידי השחקן ראיין גוסלינג.

== קישורים חיצוניים ==

*[https://barbie.fandom.com/wiki/Ken קן], באתר Barbie Wiki

קטגוריה:ברבי
דניאל מקי

דניאל ג'יימס מקי (באנגלית: Daniel James McKee; נולד ב-16 ביוני 1951) הוא פוליטיקאי אמריקאי, המכהן כמושל רוד איילנד, החל מראשית מרץ 2021. מקי הוא חבר המפלגה הדמוקרטית, טרם כהונתו כמושל היה סגן המושלת בשנים 2015–2021.

טרם היבחרו לסגן המושל ברוד איילנד, היה מקי חבר מועצת העירייה של קמברלנד בין השנים 1992–1998 ובמשך שתי תקופות כהונה לא רצופות היה ראש העיר, תחילה בשנים 2000–2004 ואז מ-2006 עד 2014. לאחר שמינויה של המושלת ג'ינה ריימונדו לתפקיד מזכירת המסחר אושר ברוב קולות בידי הסנאט של ארצות הברית, מקי התמנה למושל המדינה לאחר התפטרותה של ריימונדו. נבחר לכהונה מלאה כמושל ב-2022.

== ביוגרפיה ==
מקי נולד בעיר קמברלנד (Cumberland) ביוני 1951. בבעלות משפחתו של מקי רשת עסקים קטנים ובינוניים בצפון רוד איילנד במשך יותר ממאה שנים. לאחר שהשלים מקי את לימודיו התיכוניים בתיכון המרכזי של קמברלנד, קיבל תואר ראשון ממכללת אסומפשן (Assumption) השוכנת בווסטר שבמסצ'וסטס. לאחר מכן השלים לימודי תואר שני במנהל ציבורי מבית הספר לממשל ע"ש ג'ון פיצג'רלד קנדי באוניברסיטת הרווארד.

בתקופת כהונתו כחבר מועצת העירייה של קמברלנד בשנים 1992–1998, מקי היה גם מאמן כדורסל. הוא אימן קבוצות של נערים ונערות בכל הרמות, והגיע לשיאו בתחום הספורט בשתי אליפויות בטורנירי AAU בכדורסל ב-1998 וב-2000.

הוא מילא שש תקופות כהונה כראש עיריית קמברלנד. מקי עבד עם גורמים מדינתיים ופדרליים כאחד לאחר שיטפונות האביב שפקדו את קומברלנד בתקופת כהונתו, ופעל למזעור נזקי הסביבה. את העיר קמברלנד הנהיג במהלך השפל הכלכלי של מדינת רוד איילנד. בשנת 2008 עבד מקי עם ראשי ערים ברחבי ארצות הברית כדי להעביר חוק המאפשר להקים בתי ספר ציבוריים חדשים, המנוהלים על ידי ראשי הערים ובאוטונומיה רחבה. בשנים 2009 ו-2010, מקי סייע פעם נוספת בארגונים של ראשי ערים ואנשי חינוך למען מיסוד חקיקה של מדיניות מימון חינוך חדשה.

בשנת 2013, לקראת בחירות 2014 בארצות הברית, הכריז מקי על מועמדותו לסגן מושל רוד איילנד. בבחירות מקדימות שהתקיימו במפלגה הדמוקרטית גבר על מזכיר המדינה ראלף מוליס וחבר בית המחוקקים המדינתי פרנק פרי. מקי התמודד מול קתרין טרי טיילור, מועמדת המפלגה הרפובליקנית בבחירות הכלליות, שהייתה כותבת נאומים ועוזרת פרלמנטרית עבור הסנאטורים ג'ון צ'ייפי ולינקולן צ'ייפי. מקי זכה ב-54.3% מהקולות ונבחר לתפקיד. בבחירות 2018 נבחר מחדש לתפקיד.

עם התפטרותה של המושלת ג'ינה ריימונדו מהתפקיד לשם מינויה למזכירת מחלקת המסחר של ארצות הברית, התמנה מקי לממלא מקום מושל רוד איילנד ב-2 במרץ 2021. בבחירות 2022, התמודד לכהונה מלאה לתפקיד המושל ונבחר עם 57% מהקולות.

== קישורים חיצוניים ==

* 

== הערות שוליים ==

קטגוריה:בוגרי בית הספר לממשל באוניברסיטת הרווארד
קטגוריה:סגני מושלי רוד איילנד
קטגוריה:ראשי עיריות בארצות הברית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי רוד איילנד
קטגוריה:אמריקאים שנולדו ב-1951
אירלנד באירוויזיון 2021

אירלנד באירוויזיון 2021 השתתפה עם השיר "Maps", שבוצע על ידי הזמרת האירית לזלי רוי.

== רקע ==
אירלנד השתתפה באירוויזיון כ-52 פעמים מאז השתתפותה הראשונה ב-1965.<ref></ref> נכון לשנת 2023, אירלנד זכתה שבע פעמים בתחרות. בנוסף, אירלנד היא המדינה היחידה שזכה שלוש פעמים רצוף באירוויזיון, ב-1992 עם ", ב-1993 עם "In Your Eyes" וב-1994 עם "Rock 'n' Roll Kids". הזמר האירי זכה באירוויזיון שלוש פעמים, פעמיים בתור זמר ופעם אחת בתור כותב השיר הזוכה. אירלנד לא צלחה את שלב חצי הגמר בין השנים 2014–2017. בשנת 2019, אירלנד הגיעה למקום האחרון כששלחה את שרה מקטרנן עם השיר "22".

== לפני האירוויזיון ==
ב-5 במרץ 2020, רשות השידור האירית הכריזה כי רוי נבחרה לייצג את אירלנד באירוויזיון 2020. ב-18 במרץ 2020, איגוד השידור האירופי הודיע על ביטול אירוויזיון 2020 בשל מגפת הקורונה. ב-17 בדצמבר 2020, רשות השידור האירית אישרה כי רוי תמשיך לייצג את מדינתה גם באירוויזיון 2021. השיר "Maps" יצא לאור ב-26 בפברואר 2021.<ref></ref><ref></ref>

== באירוויזיון ==
ב-18 במאי 2021, רוי ביצעה את השיר בחצי הגמר הראשון של התחרות, וכשלה להעפיל לגמר, לאחר שהגיעה למקום ה-16 והאחרון עם 20 נקודות.

== הערות שוליים ==

קטגוריה:אירלנד באירוויזיון
קטגוריה:מדינות באירוויזיון 2021
ליידי טרמיין

ליידי טרמיין (באנגלית: Lady Tremaine) היא דמות בדיונית מהסרט "סינדרלה" של חברת וולט דיסני, המבוססת על דמותה של האם החורגת מהמעשייה "סינדרלה".

בניגוד לדמויות אחרת בדיסני עיצוב הדמות נעשה בהנפשה ריאליסטית, בניגוד למרבית הנבלים של דיסני היא בעלת אישיות ערמומית ועדינה יותר.

היא מוצגת בפרולוג של הסרט כאלמנה עם שתי בנות ממשפחה טובה אשר אביה האלמן של סינדרלה מתחתן עמה על מנת שתהווה דמות אם עבור סינדרלה, לאחר שאביה של סינדרלה נפטר היא חושפת את פרצופה האמיתי והופכת את סינדרלה למשרתת שלה ושל בנותיה. היא מאשרת לסינדרלה להשתתף בנשף המלכותי וזאת בתנאי שתשלים את כל מטלות הבית ותמצא שמלה מתאימה לנשף, לאחר שסינדרלה אכן מסיימת לבצע את כל מטלות הבית ומוכנה עם שמלת הנשף שהחיות שלה תפרו עבורה בערב הנשף בנותיה קורעות והורסות לסינדרלה את השמלה והיא משאירה אותה ללא היכולת ללכת לנשף, במהלך הנשף סינדרלה מגיעה אליו בעזרת הפיה הטובה וכשהיא רוקדת עם הנסיך ליידי טרמיין תוהה כיצד הנערה מוכרת לה.

כשהדוכס מגיעה לביתה של ליידי למדוד את נעל הזכוכית לבנות המתגוררת בבית היא נועלת את סינדרלה בחדר, חבריה החיות של סינדרלה לוקחים את המפתח מכיסה של ליידי טרמיין ומשחררים את סינדרלה.

== פיתוח ==
האנימטורים אולי ג'ונסטון ופרנק תומאס, בספר שלהם "נבלי דיסני", מתארים את תיאום האנימציה לקול של המדבבת כ"משימה קשה אך מרגשת, לעבוד עם הקול המרומז ביחד עם כוח חודר."<ref name="archives2"></ref> המדבבת, שלאחר מכן דיבבה את הדמות מליפיסנט, הפייה המרשעת בהיפהפייה הנרדמת, סיפקה מספר הקלטות עבור שתי הדמויות, והיוו השראה לאנימטורים.

==קישורים חיצוניים==

*[https://disney.fandom.com/wiki/Lady_Tremaine ליידי טרמיין], באתר האציקלופדיה על דיסני.

== הערות שוליים ==

קטגוריה:סינדרלה (זיכיון)
קטגוריה:נבלי דיסני